text: Mekka for unge åbnet i Esbjerg 
  06 januar 2016 kl. 16.49
  En gammel remise i Esbjerg er blevet til et kulturelt mødested for unge skatere, dansere, musikere, graffiti-malere....Game Street Mekka, hedder det
  3-2-1 klip.
  Borgmester Johnny Søtrup klippede onsdag eftermiddag snoren over til Game Street Mekka. Her er udendørs ramper til skatere. Og indendørs er der andre baner. Til andre skatere og unge på løbehjul. Til unge der vil spille basketball, dyrke parkour, street dance eller hvad de nu kan finde på.
  - Det er et kulturelt samlingspunkt, hvor der kan opstå alt muligt nyt og spændende mellem de unge, siger den daglige leder Jannie Vesti Mai Jørgensen til TV SYD.
  Her stod tidligere den gamle halvmåneformede togremise, som nu er omdannet til det nye mødested for unge.
  Borgmester Johnny Søtrup modtog som gave et stort foto fra dengang remisen var et samlingssted for - ja tog.
  Det har ikke været gratis. Faktisk har bygningerne kostet 22 mio. kr. Heraf har Esbjerg Kommune selv lagt de 9 mio. kr., mens store fonde som Realdania, Nordea og Tryg Fonden har ydet de sidste 12 mio. kr.
  Varde, Kolding, Haderslev og andre byer har også åbnet skaterbaner. Men noget mindre og mindre omfattende end Game Street Mekka i Esbjerg.
  
  